## Educació premia el rendiment acadèmic de 560 alumnes de Secundària de la Comunitat Valenciana

*** 167 premiats són d’Alacant, 343 de València i 50 de Castelló
* Els premiats van finalitzar durant el curs 2022-2023 l’etapa de l’ESO
* El reconeixement constarà en l’historial i l’expedient acadèmic de l’alumnat guardonat**

La Conselleria d’Educació, Universitats i Ocupació, a través de la Direcció General d’Ordenació Educativa i Política Lingüística, ha concedit els premis extraordinaris al rendiment acadèmic corresponents al curs 2022-2023 a 560 alumnes de Secundària de la Comunitat.

Del total de l’alumnat al qual s’ha concedit este premi pel seu excepcional rendiment acadèmic, 167 alumnes corresponen a la província d’Alacant, 343 a la província de València i 50 a la província de Castelló.

L’alumnat premiat, que va finalitzar durant el curs passat 2022-2023 l’etapa de l’Educació Secundària Obligatòria, rebrà un diploma a l’excel·lència en el rendiment acadèmic expedit per la Conselleria d’Educació, Universitats i Ocupació, que s’entregarà en un acte acadèmic organitzat a este efecte.

Així mateix, este reconeixement constarà en l’historial i l’expedient acadèmic dels alumnes guardonats mitjançant una diligència específica que omplirà el centre docent on l’alumne haja finalitzat l’etapa de l’ESO.

Des de la Conselleria d’Educació es vol felicitar tots els premiats pel seu esforç i vàlua.

Fecha: 16/10/2023